गोपाल अंसल को सुप्रीम कोर्ट से राहत नहीं, सोमवार को होगी सुनवाई
उपहारसिनेमा अग्निकांड में रियल स्टेट कारोबारी गोपाल अंसल को सुप्रीम कोर्ट से अंतरिम राहत नहीं मिली। कोर्ट ने उनके सरेंडर की अवधि बढ़ाने से इनकार कर दिया। साथ ही सजा माफी की उनकी अर्जी पर सुनवाई के लिए सोमवार का दिन तय किया है।
9 फरवरी को सुप्रीम कोर्ट ने उपहार कांड पर फैसला सुनाया था। जुर्माने के अलावा बड़े भाई सुशील अंसल की उम्र को देखते हुए जेल की सजा से छूट दे दी। छोटे भाई गोपाल अंसल को बची हुई एक साल जेल की सजा काटने का आदेश दिया। सरेंडर करने के लिए उन्हें चार हफ्ते का समय दिया गया था। गोपाल ने अधिवक्ता राम जेठमलानी के जरिए सुप्रीम कोर्ट में फैसले पर पुनर्विचार की अर्जी लगाई थी। शुक्रवार को सुनवाई के दौरान चीफ जस्टिस जेएस खेहर की अगुवाई वाली बेंच ने याचिका पर सुनवाई के लिए सोमवार का दिन निश्चित किया।
अरुणाचल प्रदेश के पूर्व मुख्यमंत्री कलिखो पुल की कथित आत्महत्या की स्वतंत्र जांच पर तुरंत सुनवाई से सुप्रीम कोर्ट ने शुक्रवार को इनकार कर दिया। वकील मनोहर लाल शर्मा ने जांच की मांग करते हुए जनहित याचिका दायर की है। चीफ जस्टिस जगदीश सिंह खेहर की बेंच ने कहा, \\\"माफ कीजिए, आपकी मांग खारिज की जाती है।\\\'
याचिका पर तुरंत सुनवाई का आग्रह करते हुए शर्मा ने कहा था कि शीर्ष न्यायपालिका को बदनाम करने की आपराधिक साजिश चल रही है। पुल के कथित सुसाइड नोट और मौत की स्वतंत्र जांच होनी चाहिए। उन वकीलों की भूमिका की भी जांच हो, जो पुल की प|ी का समर्थन कर रहे हैं। पिछले साल नौ अगस्त को ईटानगर में मुख्यमंत्री के आधिकारिक आवास में पुल का शव लटका मिला था।
hin_Deva hin_Deva hin_Deva hin_Deva hin_Deva